คือเป็นร้อนในเยอะมากๆ เป็นเม็ดขาวบวมเป็นที่ลิ้นฝั่งซ้าย เกิน10กว่าเม็ดค่ะ อยากรู้ว่าเป็นอาการปกติหรือแพ้ เป็นอะไรมาว่านั้นไหมค่ะ
สวัสดีค่ะ ร้อนในในปากเป็นการติดเชื้อและอักเสบบริเวณเยื่อบุช่องปาก มักเกิดขึ้นมาเอง และหายไปได้เองภายใน 1-2 อาทิตย์ ปัจจัยกระตุ้นที่เป็นไปได้-ความเครียด การพักผ่อนไม่เพียงพอ-ได้รับบาดเจ็บในช่องปาก คือพอมีการกระแทกหรือฉีกขาดของเยื่อบุในช่องปาก อาจจะมีร้อนในตามมาได้-รับประทานของร้อนหรือรสจัด-แพ้สารบางอย่างในยาสีฟัน-มีภาวะภูมิคุ้มกันต่ำ กรณีเป็นร้อนในเยอะๆและเกิดบ่อย-เป็นเริม-การมีประจำเดือนร้อนในเป็นโรคที่ไม่อันตราย สามารถหายได้เอง หรือใช้ยาสเตียรอยด์ทาเฉพาะที่ก็ช่วยให้หายเร็วขึ้นได้ แต่หากเป็นจำนวนมาก เป็นบ่อยๆ ไม่มีช่วงที่หายไปเลย อันนี้อาจมีความผิดปกติ เช่นมีเรื่องของภูมิคุ้มกันบกพร่อง หรือภูมิคุ้มกันทำลายตนเอง แนะนำให้ไปพบแพทย์เพื่อตรวจเพิ่มเติมการดูแลตัวเองเบื้องต้น หลีกเลี่ยงการทำให้เกิดแผลในปากเพิ่มขึ้น รับประทานอาหารอ่อนๆไม่ร้อนจนเกินไป หลีกเลี่ยงอาหารรสจัด สามารถใช้ยาสเตียรอยด์ triamcinolone แบบที่สามารถใช้ป้ายปากได้ ลักษณะจะคล้ายๆยาสีฟัน ป้ายที่บริเวณแผลเช้าเย็น บ้วนปากและแปรงฟันด้วยน้ำสะอาด 2 ครั้งเช้าเย็น